Hétvégi kiruccanás


Fotóalbum feltöltése folyamatban…

Kettesben a tóparton
A kavicsos parton állt és nézte a nyugodt már-már szürkének látszó tavat, ahogy a hegyoldal mögött a lenyugvó őszi napnak gyengéd szeme még egy utolsó pillantást vett rá. Én is nézem őt. Alakján vastag fekete kabát, lábán túrabakancs, a hátát látni csak. Aztán mintha egy pillanatra megfordulna, de mégsem. Levelek kúsznak elém, melyeket félrerántva kicsit közelebb mentem. Álmomban sem hittem volna, hogy végre együtt lehetünk ezen a hétvégén. De mégis vannak csodák.

Hozzászólás: „ A kedvenc képem mindközül.” 

A beköltözés
Gyönyörű szép faviskó látványa tárult elém, még szebb is volt, mint ahogy hirdette magát az újságban. Az ablakokban még pirosan virágzó muskátlik ültek a virágágyásban. Már akkor nagyon örültem, amikor meglepetésként bedobtam a postaládájába, az arca kivirágzott a boldogságtól rájőve mit is talált éppen. Legszívesebben a karomba zártam volna és egész nap el nem engedtem volna, de még sok dolgom volt az nap, így hát tovább álltam. De tudtam, hogy itt mindent bepótolhatunk, az idő, melyet külön töltöttünk a munka miatt, végre nem szólhat közbe. A falépcsőn baktatott fel éppen a csomagjával, melyet megörökítettem a házzal a háttérben.

Hozzászólás: Minden egyes percet, melyet itt fogunk eltölteni, soha nem fogjuk elfelejteni.

Kedvesem a teraszon
A viskó egy sziklaszirten állt, körülötte egy széles faterasz adta meg a legszebb kilátást a völgyre. Meg is álltunk megnézni, ő a tájat, én pedig őt. A szája mosolyra húzódott, feltűnt, hogy most sokkal nyugodtabb, távol a város és az élet problémáitól, én pedig talán meg is fogom tenni. Ma este a vacsora után. Észrevettem, hogy a házat tartó felső oszlopokban nevek vannak belevésve. Ha elmegyünk, akkor a miénket is bele fogom vésni. Örök jeleként boldogságunknak. Válláig érő fekete hajába belekapva a szél az arcába fújta és le nem véve a tekintetét a messzeségről visszaigazította a rakoncátlan szálakat. 

Hozzászólás: Az idők végezetéig szeretni foglak. 

Hívatlan látogató
Egy férfi lépett ki a házból, felé pillantott, és ha rövid ideig is, de látni lehetett rajta, hogy a mosolya még szélesebb lett. Mellette megállva ott maradt vele a teraszon. Karjával átkarolta és ezzel még közelebb került hozzá. ’ Egy barát, aki csak beugrott köszöni, biztos elfelejtette mondani, csak ennyi.’ A tulajdonossal már beszéltem és a hétvégéig nem is fog visszajönni, másrészről pedig biztosított róla, hogy itt aztán a madár se jár ilyenkor. Tökéletes. Minden egyszerűen tökéletes lesz. Ahogy kettesben leszünk.

Hozzászólás: Néha egy barát is már tömeg. Nem de, drágám?

Több mint barát
Beindult a viskóba, mire a férfi megfogva a kezét visszahúzta, miközben félúton találkoztak. Magasabb volt nála ezért fel kellett rá néznie. Szemei olyan ígéretekről árulkodtak, melyeknek mindegyikét be is fogom neki váltani. Aztán az idegen felé hajolt, kitakarta így az arcát előlem. ’ Egy búcsúcsók volt semmi más. Nem jelent többet neki.’. Aztán a barát kezdett bemenni, mire most ő állította meg és nem habozva egy percet sem megcsókolta. ’ Talán csak közeli barátok, ennyi az egész.’. Kezeikkel egymást karolva borultak össze még jobban. ’ Ki ez?’, kérdeztem magamban, miközben láttam, ahogy szájuk mosolyra húzódik. Az ujjaik egymásba fonódtak, és így léptek be a házba, darabokra zúzva a szívemet. A nap letűnt, sötétlő függöny borult a tájra, melyet az ősz hideg vasmarka zárt körbe. Nem tudtam lélegezni, nem voltam képes járni, mint egy rémálomban, melyből soha nem tudsz felébredni. ’ De többé már nem.’

Hozzászólás: A látszat néha csalhat.

Vacsora
Az ablaküveget megvilágította az asztalon álló gyertyafénye, amely körül ott ült ő és a férfi. A tányérokon látszik a vacsora maradéka. Kezeik összesimultak egymáson, szavaikra parázsként lobbant fel újra a láng. A szél hangos süvítése fülemben elnyomta az értelmüket, de amit tudtam azt leolvastam az ajkukról. ’ Mondatokat, melyeket nekem kéne mondanom, mosolya mely engem illetne, minden nevető csendülése hozzám tartozna. Ha te nem lennél.’ Felállva már kezdte volna összerakni az edényeket, amikor a férfi megérintette a vállánál, felnézett rá és gyengéden átölelte. A szemükben loholó vágyat kielégítve már hajoltak egymás ajkára, míg nem hirtelen mind a ketten az ablak felé fordultak.

Hozzászólás: Kár, hogy nem kóstolhattam meg. Pedig biztos finomat főztél.

Az új legjobb haverom… nagyon jó fej
A férfi megállt és szemügyre vette a fémajtót, melyet a szél rángatva újra-újra becsapott. A feltünedező holdfény bevilágított a helyiségbe, látni lehetet a télire összevágott fahusángokat. A kilincs nem működött, a kulcsot kereste a földön egy ideig, míg nem végül már a testét bevetve próbálta bezárni. A tűleveleket félrehajtva közeledtem felé, a közöttünk lévő úton egy tönkbe beállított fejsze csillogása ragadta meg a figyelmemet. Már csak őt láttam magam előtt, háta neki feszült az ajtónak, aztán árnyékomat meglátva megfordult.’ Teljesen elvesztette a fejét.’ Mikor már nem tűnt olyan dühösnek, elmagyaráztam neki a helyzetemet, mire ő már sokkal nyugodtabban kezelte az egészet, szinte megkönnyebbülést láttam a szemeiben. Együtt mentünk vissza házhoz, mint két jó barát, az ajtóban előreengedtem, egyszerűen odarepült hozzá. Bentről hallva az örömteli sikolyt, beköszöntem és beléptem én is.

Hozzászólás: Mindent félreértettem, de végül mindannyian az egészen csak egy jót nevettünk.

Mozizás
A kandallóban égett a tűz, megtöltve a szobát finom melegséggel, miközben a kanapén egyre forrósodott a hangulat a vetítés közben. A férfi fejfájásra hivatkozva felment az emeletre, míg mi len maradtunk egy kicsit mozizni. Megmutattam neki a képeket, a gépet összedugtam a tévével és máris nagyképernyőben jelent meg szerelmem arca. Mindegyikhez hozzáfűztem, hogy melyik mikor készült, elmondva azt is, hogy bárcsak ott lehettem volna vele ezeknél a pillanatoknál. ’ De most már itt vagyok és semmi sem választhat szét minket.’, gondoltam magamban, miközben a boldogságtól vöröslő arcáról készítettem egy újabbat. Szeme csillogott, láttam, ahogy ajka megnyílik előttem és már csak arra vár, hogy megízleljem.  A tekintetét követve megállt a szeme fejszén, a kanapé mögött lévő kis pulton. A pengéjén lévő mocsok még mindig csöpögött róla. „Nem akartam, hogy piszkos legyen a padló.”, mondtam neki, mire ő egy kis mosoly villantott felém, melytől a szívem hevesebben kezdett verni. „Adok neked valamit.” – súgta a fülembe. – „Csak csukd be a szemedet.”, már rá akartam kérdezni, hogy mi az, amikor ujját az ajkamra tette. Vidáman bólintottam egyet, mire a világ hirtelen elsötétült.

Hozzászólás: Az a kanapé aztán tudna mesélni 

Játék
Kinyitva a szememet, a fülemben csengett kedvesem fájdalmas hangja, melyre azon nyomban felállva körbenéztem. Az ajtót feszegette éppen, melyet gondosan bezártam, ne hogy bárki tönkre tegye a hétvégénket. Közelebb mentem hozzá, észre sem véve a kezében lévő kést, melyet rögvest elém tartott. Azt akarta, hogy kinyissam az ajtót, mire én elmagyaráztam neki, hogy nem tehetem, mert szeretem. „Mindig is szeretni foglak, míg a világ a világ. Örökké.”, erre újabb örömteli könnyeket ejtett. Meg akartam ölelni, hogy aztán felmenjünk, és végre megnézzük tényleg olyan puhák-e az ágyak, mint azt a hirdetés írta. De ő hirtelen a vállamba szúrta a kést, melytől eldőltem a földön, ő pedig egy pár erős rántással, végül kinyitotta az ajtót ’ Nem engedhettem el! Hisz még baja esne odakinn’, így hát utána szaladtam.

Hozzászólás: Mi aztán imádjuk a szerepjátékokat! Ahogy az ágyban is.  


Kettesben a teraszon
Nem jutott messzire, éppen a lépcsőn akart lemenni, amikor visszahúztam a karjánál fogva és a terasz korlátjához szegeztem a testemmel. Érezve, ahogy hozzám simul, már is elöntött a vágy, hogy magamévá tegyem. Felé hajoltam, tudtam, ha megteszem, innen már nincs visszaút, ’ Mert ő már az enyém lesz.’, magamba szívtam parfümének illatát és átadtam magam a vágynak, amikor is a körmeivel végighasította az arcomat. Nem hátráltam meg, és egy újabb támadást elkerülve megragadtam a csuklóját és belenéztem a szemébe. A fejemben lévő álomképek kezdtek elhomályosulni, helyébe a végtelen fájdalom és szégyen kezdett megjelenni. „Miért?!” – ordítottam, közben megráztam testét, amely még mindig ellenállt nekem. – „Hiszen szeretjük egymást! Nem?!” – ránéztem, a fejét lehajtva tartotta, míg nem a fogamat összeszorítva kértem meg rá, hogy nézzen a szemembe. „Szeretlek” – mondtam, mikor találkozott a tekintettünk, ő erre pedig leköpött. Tettei késként vágtak bele a szívembe, szavak, melyek már oly sokszor törték darabokra a lelkemet, de mindig megpróbálom, mert én ilyen vagyok. Könnyek gyűltek a szemembe, majd ezután magam felé fordítottam az egész testét és egy mozdulattal eltörtem a nyakát. ’ Megannyi csalódás. És miért? Csak, hogy egyszer rátaláljak?’, egy képet még készítettem kettőnkről, majd megfogtam a testét és ledobtam az előttünk nyíló mély szakadékba, ’ Igen, mert egyszer rá fogok találni.’.

Hozzászólás: Isteni volt ez a hétvége! Jövőre ugyanitt, ugyanekkor! Én + a kedvesemmel 







